Nėščiųjų nutukimo įtaka gimdymo sužadinimo rezultatams ir jų baigtims
Authors: Rauztytė Gabrielė , Ramonienė Gitana , Malakauskienė Laura 
Published: December 2020

Tyrimo tikslas. Įvertinti nutukimo įtaką gimdymo sužadinimui ir baigtims. Tyrimo metodai. Altiktas retrospektyvusis atvejo – kontrolės tyrimas, į kurį įtrauktos iš Gimdymų registro atrinktos 509 moterys, kurios 2018 m. gimdė Lietuvos sveikatos mokslų universiteto ligoninės Kauno klinikose (Kauno klinikos) ir jų gimdymai buvo sužadinti: 114 nutukusios ir 395 kontrolės grupėsmoterų, kurių kūnomasė buvo normali. Analizuotimoterų sociodemografiniai rodikliai, gimdymų sužadinimo būdai, dažniausia nėštumo patologija, gimdymo sužadinimo indikacijos, gimdymo eigos savitumai bei duomenys apie naujagimių svorį ir būklę po gimimo. Rezultatai. Nėščiųjų diabetas nutukusių moterų grupėje diagnozuotas 51,8 proc., o normalaus KMI grupėje – 17,5 proc., p<0,001. Nutukusioms moterims gimdymo sužadinimas dažnesnis nei turinčioms normalią kūno masę dėl preeklampsijos (18,4 ir 6,6 proc.), p<0,001, nėščiųjų diabeto (30,7 ir 16,2 proc.), p=0,001, nėščiųjų hipertenzinių būklių (14,9 ir 4,0 proc.), p<0,001 bei nestabilios vaisiaus būklės (5,3 ir 1,5 proc.), p=0,031. Dėl užsitęsusio nėštumo normalios kūno masės moterims gimdymas sužadintas 29,9 proc., nutukusioms – 14,9 proc., p=0,001, dėl vaisiaus augimo sulėtėjimo – 9,9 ir 2,6 proc., p=0,013 ir priešlaikinio vaisiaus vandenų nutekėjimo – 7,1 ir 0,9 proc., p=0,012. Gimdymą sužadinant prostaglandinais, normalios kūno masės moterų gimdos kaklelio Bishop balų vidurkis 3,4 (SN 1,13), nutukusių – 4,28 (SN 1,07), p<0,001. II gimdymo laikotarpis normalios kūnomasėsmoterų truko 65,5 (SN 69,87)min., nutukusių 41,0 (SN 54,18)min., p<0,001.Gimdymą sužadinant prostaglandinais, normalios kūnomasėsmoterų I gimdymo laikotarpis truko 555,2min. (SN 343,57), nutukusių – 442,4min. (SN 353,57), p=0,035, II gimdymo laikotarpis – 79,3min. (SN 76,92) ir 53,5min. (SN 72,29), atitinkamai, p=0,007. Gimdymą sužadinant atliekant amniotomiją, normalios kūno masės nėščiųjų II gimdymo laikotarpis truko 58,8min. (SN 64,18), nutukusių – 32,4 (SN 41,19) min., p=0,004. Gimdymo sužadinimas oksitocinu, nutukusiųmoterų I gimdymo laikotarpis truko 548,0min. (SN 248,94), normalios kūnomasėsmoterų – 346,4min. (SN 183,29) , p=0,037. Cezario pjūvio operacija dėl nepavykusio gimdymo sužadinimo atlikta 66,7 proc. nutukusių ir 13,6 proc. normalios kūno masės moterų, p<0,001, dėl nestabilios vaisiaus būklės – 16,7 ir 30,5 proc., p<0,001, dėl kliniškai siauro dubens – 16,7 ir 42,4 proc., p<0,001 ir dėl neprogresuojančio gimdymo – 0 ir 13,6 proc., p<0,001. Nutukusių moterų naujagimių Apgar balųmediana po 1 min. 9,0 (6–10), normalų KMI turinčių moterų – 9,0 (3–10), p=0,001, po 5 min. – 10,0 (7–10) ir 10,0 (7–10), atitinkamai, p=0,03. Nutukusių moterų naujagimių svoris 3605,9 (SN 516,40), normalios kūno masės moterų – 3492,8 (SN 527,25), p=0,027. Per didelis pagal nėštumo laiką vaisius gimė 20,2 proc. nutukusių ir 11,4 proc. normalios kūno masės moterims, p=0,015. Išvados. Nutukusių moterų gimdymo sužadinimai buvo reikšmingai dažnesni dėl nėščiųjų diabeto, nėščiųjų hipertenzinių būklių ir nestabilios vaisiaus būklės,cezario pjūvio operacija dažniau atlikta dėl nepavykusio gimdymo sužadinimo. Sužadinant gimdymą oksitocinu, ilgiau truko nutukusių moterų I gimdymo laikotarpis. Didesnio svorio ir žemesniais balais pagal Apgar įvertinti naujagimiai dažniau gimė sužadinus gimdymą nutukusioms moterims.